|  |  |  |  |  |
| --- | --- | --- | --- | --- |
| **Dažādu prasmju un spēju attīstība bērniem no 3 līdz 4 gadu vecumam** | | | | |
| **Vecums** | **Fiziskā attīstība, pašaprūpe** | **Emocionālās un sociālās prasmes** | **Kognitīvās (intelektuālās) prasmes un valodas attīstība** |
| 3-4 gadi | Staigā uz pirkstgaliem.  Var nostāvēt uz vienas kājas.  Lēkā uz vietas, lec pāri priekšmetiem.  Kāpj pa kāpnēm, mainot kājas.  Veiksmīgi met, sper bumbu.  Var uzskrūvēt vāku burciņai.  Griež ar šķērēm.  Liek vienkāršas puzles.  Zīmē cilvēku ar trim daļām.  Loka papīru.  Uz auklas uzver pērlītes, pogas u.c.  Pēc parauga zīmē dažādas formas.  Patstāvīgi izmanto tualeti/podiņu.  Pats apģērbjas un noģērbjas.  Var pats paēst.  Sāk lietot dakšiņu. | Sāk mijiedarboties ar citiem bērniem, sāk spēlēt sadarbības spēles.  Pieaug izpratne par noteikumiem un normām.  Bērnam var būt draugs.  Emocijas ir mazāk intensīvas un tik bieži nemainās.  Var būt grūtības dalīties.  Zina savu vārdu, dzimumu, vecumu.  Palīdz mājas darbiņos.  Labprāt apgūst jaunas prasmes, vēlas pats darīt lietas. | Spēlē iztēlošanās un lomu spēles, saprot īstenību no izlikšanās.  Pazīst pamatfigūras.  Saprot jēdzienus “tuvāk”, “tālāk”, “uz”, “zem”, “pie”.  Var nosaukt dažus burtus.  Atšķir dzimumus.  Sāk saprast ikdienas notikumu secīgumu.  Var saskaitīt 5 priekšmetus.  Zina skaitļus, krāsas, salīdzinājumus.  Izrāda interesi par burtiem.  Aktuāls “kāpēc” jautājums.  Lieto teikumus ar vairākiem vārdiem.  Valoda un emocijas ir saskaņotas.  Zina savu vārdu un uzvārdu.  Dzied vienkāršas dziesmiņas, skaita pantiņus. |